शाओमी के अन्य फोन की तरह Redmi Note 5 Pro अपनी कीमत में बेहद ही दमदार स्पेसिफिकेशन के साथ आता है। पैकेज के तौर पर देखें तो यह 15,000 रुपये की प्राइस रेंज के बेस्ट स्मार्टफोन में से एक है। इसमें स्नैपड्रैगन 636 प्रोसेसर का इस्तेमाल हुआ है। ग्राफिक्स के लिए एड्रेनो 509 जीपीयू इंटीग्रेटेड है और बैटरी 4000 एमएएच की है। 14,999 रुपये में आपको इस फोन का 4 जीबी रैम वेरिएंट मिल जाएगा। वैसे, इसका एक 6 जीबी रैम वेरिएंट भी है जिसकी कीमत 16,999 रुपये है।